Post Malone

Post Malone, kodanikunimega Austin Richard Post (sündinud 4. juulil 1995 Syracuse'is New Yorgi osariigis) on Ameerika Ühendriikide räppar, laulja, laulukirjutaja ja muusikaprodutsent. Post Malone on sündinud Syracuse'is New Yorgi osariigis ning kasvanud üles Grapevine'is Texase osariigis. Ta sai tuntuks 2015. aastal, kui ilmus tema debüütsingel "White Iverson", mis saavutas 14. koha Billboard Hot 100 edetabelis ning sai hiljem viiekordse plaatinasertifikaadi Recording Industry Association of America (RIAA) poolt. Tänu sellele sai Malone lepingu plaadifirmaga Republic Records. Tema debüütstuudioalbum "Stoney" tuli välja 2016. aastal ja saavutas Billboard 200 edetabelis 6. koha. Albumilt pärinev laul "Congratulations" sai topeltplaatinasertifikaadi. Malone'i teine album "Beerbongs & Bentleys" tuli välja 2018. aastal ning sisaldas singlit "Rockstar", mille kaasesitaja oli 21 Savage. "Rockstar" tõusis Billboard Hot 100 edetabelis 1. kohale. See oli Malone'i esimene esikoht sooloartistina. "Beerbongs & Bentleys" murdis mitmeid rekordeid, saavutades hiljem edetabelis Billboard 200 esikoha ning plaatinaplaadi tiitli neli päeva pärast albumi ilmumist. Post Malone on sündinud 4. juulil 1995 Syracuse'is. Tema vanaisa John Carlo Pavetto oli sündinud Pennsylvanias Itaalia peres. Post on öelnud, et osaliselt on ta põlisameeriklane. Ta kasvas üles koos isa Richard Posti ja kasuema Judy Postiga. Tema isa töötas nooruspõlves diskorina ning tutvustas pojale selliseid muusikastiile nagu hiphop, kantri ja rokk. Kui Post oli 9-aastane, kolis ta perekond Grapevine'i linna Texases, sest tema isa sai tööd jalgpallimeeskonna Dallas Cowboys hankejuhina. Post Malone hakkas mängima kitarri ning 2010. aastal kandideeris ta bändi Crown the Empire liikmeks, kuid talle öeldi ära, sest casting'ul purunesid tema kitarril keeled. Ta on öelnud, et tema huvi kitarrimängu vastu sai alguse videomängust "Guitar Hero". Postile on alati meeldinud ka emomuusika. Enda sõnul tegi ta esimese sammu elukutselise muusiku ellu heavy metal'i bändi astudes. Natuke hiljem läks ta üle rokkmuusika ja hiphopi peale. Hiljem hakkas ta eksperimenteerima FL Studio programmiga ning 16-aastaselt lõi ta esimese mixtape’i “Young and After Them Riches". Ta esitles oma teost mõnele klassikaaslasele, kes arvasid seepeale, et Post saab tõenäoliselt ühel hetkel kuulsaks. Hiljem tõdes ta, et tema esimene mixtape oli kohutav. Ta kandideeris Tarranti maakonna kolledžisse, kuid kukkus sealt hiljem välja. Pärast ülikoolist lahkumist kolis Post koos pikaaegse sõbra Jason Probstiga Los Angelesse. Austin Richard Post valis lavanime Post Malone teismelisena. Ta ise on väitnud, et nime teine osa, Malone, tuli kasutades nimegeneraatorit, mis mõeldud just räpinime leidmiseks, kuid kuulujuttude kohaselt viitab nimi hoopis elukutselisele korvpallimängijale Karl Malone’ile. Post Malone elab praegu Los Angeleses. Tema teine kodu on mitu miljonit dollarit maksnud 1200-ruutmeetrine maja Utah' osariigis. Malone hindab privaatsust ning jagab informatsiooni oma eraelu kohta harva. Ta on suhtes Ashlen Diaziga. Pärast Los Angelesse kolimist moodustas Post koos oma sõbra Probsti ja veel mõne artistiga ansambli BLCKVRD ning nad hakkasid koos muusikat tegema. Grupi mõned liikmed, kaasaarvatud Post, kolisid koos majja, mis asus San Fernando Valleys. Seal elades tutvus Malone mõnede FKi produktsioonifirma liikmetega, kes hiljem produtseerisid ka tema laule (nt "White Iverson"). Kui "White Iverson" ilmumisjärgselt kiiresti populaarsust kogus, sõlmis Post lepingu Republic Recordsiga. Pärast seda on Post töötanud koos mitme kuulsa räppariga, näiteks 50 Cent, Young Thug ja Kanye West. "Grapevine, Texas". "White Iverson audio". "White Iverson". "Recording Industry Association of America". "Republic Records". "Stoney (album)". "Congratulations (Post Malone song)". "Beerbongs & Bentleys". "Rockstar (Post Malone song)". "21 Savage". "Post Malone's New Album Has Been Certified Platinum Just 4 Days After Being Released". "What is Post Malone's ethnicity?". "Rapper Post Malone's father talks Syracuse roots, musical influences -- and haters". "Dallas Cowboys". "Crown the Empire". "Post Malone: Confessions of a Hip-Hop Rock Star". "Post Malone plays My Chemical Romance at Emo Nite". "GGN Post Malone Has The Sauce". "How Post Malone Became The Most Random Success In Rap". "Post Malone Goes Undercover on Twitter, Facebook, Quora, and Reddit". "Nardwuar vs. Post Malone". "Find Out How Post Malone Got His Name (and All of His Tattoos) in This Martha & Snoop Bonus Clip". "Why Post Malone has been called 'the Donald Trump of hip-hop'". "Post Malone Is Buying a $3 Million Bunker in Utah to do "Cowboy Sh*t"". "San Fernando Valley". "FKi (production team)". "Post Malone Signs With Republic Records". Originaali arhiivikoopia seisuga 16. aprill 2019.